Wat beteken ons tema in praktyk? Kan 'n mens werklik op aarde leef asof jy nie van hier is nie? Ja, jy kan so leef. Dawid, die man na God se hart, het sò geleef - ons verwys na o.a. Ps 24 en 51.
Die teks is woorde van Paulus oor sy verhouding met die gemeente in Korinte. Die toepaslikheid daarvan in ons lewe word aktueel wanneer ons die lewe van Dawid in hierdie opsig navors. Dawid het verskeie hoogte- en laagtepunte beleef. Die opmerklike is: wanneer hy aards weerloos was, was hy geestelik sterk, maar bereik hy polities die kruin, neig hy na wêreldsheid en word so geestelik swak.